
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00082/2014-04
27.06.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 27.06.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, ПИБ: 102188151, Матични број: 06876617,  испуњава прописане стандарде за акредитацију студијског програма МАС1 - ОБРАЗОВАЊЕ ВАСПИТАЧА у оквиру поља друштвено-хуманистичких наука и то за 28 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, је дана 15.1.2014. године поднела захтев за акредитацију студијског програма МАС1 - ОБРАЗОВАЊЕ ВАСПИТАЧА у оквиру поља друштвено-хуманистичких наука под бројем 612-00-00082/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ и предлог одлуке, достављени су Комисији за акредитацију и проверу квалитета.
Студијски програм садржи све потребне елементе предвиђене Законом, број ЕСП бодова је 60, програм траје 1 годину, односно 2 семестра. Наведен је недељни фонд часова за сваки предмет (обавезни и изборни). Бодовна вредност исказана је за сваки предмет сходно оптерећењу студената (1 бод – 30 сати). Однос обавезних и изборних предмета је уравнотежен. Недељни фонд часова предавања и вежби је у складу са стандардом. По садржају и структури студијски програм прати одговарајућа кретања из области педагошких наука и садржаја предшколског васпитања и образовања.
Из студијског програма се види да обезбеђује стицање компетенција за професију мастер васпитач. Компетенције произлазе из циљева и задатака Установе и студијског програма. Наглашено је која знања, које способности и вештине је могуће развијати на овом нивоу студија. Та знања се углавном односе за оспособљавање за продубљено проучавање садржаја, дубље анализе, научна истраживања и припремањем за даље образовање, докторске студије. Детаљно и јасно је дефинисана сврха и у складу је са основним задацима и циљевима Установе.
Циљеви су недвосмислено и јасно формулисани, свеобухватни и у складу су са задацима Установе укључујући компетенције и вештине које захтева овај ниво студија за рад са предшколским узрастом и бављење питањима предшколског образовања и васпитања. У дефинисању компетенција јасно и недвосмислено су дефинисане опште и предметно-специфичне способности које се стичу савладавањем програма. Предметно-специфичне компетенције обухватају компетенције из неколико области.
Структура курикулума обухвата распоред предмета по семестрима и годинама студија, фонд часова и број ЕСП бодова. У студијском програму предвиђено је изучавање 6 предмета од којих су 3 обавезни заједнички, затим 2 изборна блока методичког карактера. Додељени ЕСП бодови су сразмерни и по јединственој методологији одређени. Поред студијских предмета курикулум садржи завршни рад и праксу са одређеним бројем бодова сразмерно обиму и оптерећењу студената. Недељни број часова је 26. Број бодова који се стиче савладавањем овог програма је 60 ЕСПБ за годину студија. Циљеви и исходи су у односу на садржај предмета детаљно и оперативно дати за највећи број предмета. Наведена је литература за сваки предмет. Број активности које се прате и вреднују у току наставе као предиспитне обавезе је разноврстан. Однос бодова за предиспитне обавезе и бодова на испиту је у складу са Законом а најчешће се креће у односу 50:50. Литература је углавном савремена, а методе наставног рада произилазе из садржаја и природе предмета који се изучава. Изборност је 50%.
Програм је упоредив и усклађен са програмима три иностране ВШУ. Програм је усклађен са савременим токовима наука из области предшколског васпитања и образовања и стањем струке и науке у друштвено-хуманистичком пољу. Програм је усаглашен са другим програмима у Установи посебно са програмом основних студија. 
На програм се уписује одговарајући број студената – 28 који је у складу са просторним и кадровским могућностима установе. Упис се врши на основу Конкурса који се објављује као заједнички Конкурс Универзитета у Нишу за упис у прву годину мастер академских студија 2013/14. у коме су наведени општи услови, број кандидата, рокови, школарина, редослед за упис, пријемни испит, рангирање, потребна документација. При упису студената на мастер студије не проверавају се посебне способности него се упис врши на основу Правилника и Закона који предвиђа да је услов за упис постигнут успех односно просечна оцена студија на претходном нивоу студија (најмање 8).
Полагањем испита студенти стичу одређени број ЕСП бодова. Испити су углавном усмени, у зависности од природе предмета. Укупан број бодова се добија збиром броја бодова из предиспитних обавеза и испита. За сваки предмет је утврђен број бодова према оптерећењу студената према јединственој методологији на студијском програму. За завршни испит и праксу студената предвиђен је одговарајући број ЕСП бодова. Сваки предмет са студијског програма има одређени начин стицања поена. Број активности које се вреднује студенту у предиспитним обавезама је разнолик.
Број наставника је довољан да покрије укупан број часова наставе. 15 наставника је ангажовано на студијском програму. Са пуним радним временом је 13 наставника, 2 наставника су ангажована у допунском раду. Часови активне наставе наставника појединачно не прелазе 0,71. Просечно оптерећење наставника на овом студијском програму је 0,39. Проценат часова предавања које изводе наставници са 100% радног времена је 93,55. Испуњен је захтев да од укупног броја наставника потребних за обављање наставе више од 50% је са стеченим научним називом доктор наука. Испоштован је стандард о навођењу најмање 5 референци из уже научне области које квалификују наставника за реализацију студијског програма. Величина група за предавања одговара Допуни стандарда за акредитацију студијског програма за друштвено-хуманистичко поље.
Обезбеђен је простор за реализацију наставе укупне површине 1251 м2 што одговара стандарду укупне површине простора 4 м2 бруто простора по студенту. Укупан простор је у власништву Учитељског факултета. Обезбеђен је радни простор за наставнике и сараднике за сваки предмет и канцеларија за седнице. Факултет располаже потребном техничком опремом према стандардима за савремено извођење наставе. Рачунари су повезани на академску мрежу са приступом интернету.
[bookmark: _GoBack]Контрола квалитета студијског програма утврђена је Правилником о квалитету. Врши се на основу квалитативних и квантитативних показатеља које доставља служба и до којих се долази различитим техникама. Провера квалитета врши се у свим сегментима, ресурсима и службама на Факултету. Контролу квалитета врше сталне и повремене комисије и Одбор за квалитет. Правилником о уџбеницима утврђени су сви услови потребни за квалитет и издавање уџбеника. Извештај о самовредновању резултата студијског програма садржи све поступке, процедуре, резултате самовредновања уочене слабости и предлоге мера за унапређивање квалитета наставе и квалитета свих служби на Факултету. Извештај је детаљно урађен. Јавно је публикован документ Политика обезбеђења квалитета. Студенти су укључени у Комисију за контролу квалитета, поред представника других структура на Факултету. Улога студената у контроли квалитета се јасно види из Извештаја о самовредновању студијских програма.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ  за студијски програм МАС1 - ОБРАЗОВАЊЕ ВАСПИТАЧА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, ПИБ: 102188151, Матични број: 06876617, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ОБРАЗОВАЊЕ ВАСПИТАЧА у оквиру поља друштвено-хуманистичких наука и то за 28 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

